תסמונת VACTERL

וקטר (VACTERL) היא מצב רפואי, קבוצת תסמינים מוכרת של מומים מולדים הנוטים להתרחש במקביל. דפוס זה הוא קשר מוכר, בניגוד לתסמונת, מכיוון שאין סיבה פתוגנטית ידועה שיש ביכולתה להסביר את השכיחות המקובצת. עם זאת, מקובל לכנותה בלשון הדיבור גם תסמונת וקטר (VACTERL syndrome).

מאחר שקבוצת תסמינים זו אינה תסמונת אחת, השוני עשוי להיות רב, וכל ילד עם מצב זה יכול להיות ייחודי. כיום מצב זה מטופל לאחר הלידה עם נושאים שניגשים אליהם אחד בכל פעם. חלק מהתינוקות נולדים עם תסמינים שלא ניתן לטפל בהם והם אינם שורדים. כמו כן, ניתן לקשר את תסמיני VACTERL למצבים דומים אחרים, כגון Klippel Feil (), ותסמונת גולדנהר, כולל הצלבות של מצבים.

לא זוהתה בעיה גנטית או כרומוזום ספציפית עם קשר ל-VACTERL. ניתן לראות בקבוצת תסמיני VACTERL כמה מאפיינים כרומוזומליים הקיימים בתסמונת אדוארדס ונראים לעיתים קרובות יותר אצל תינוקות לאימהות סוכרתיות. לעומת זאת, תסמיני VACTERL נגרמים ככל הנראה ממספר גורמים.<ref name="pmid12116204"></ref>

תסמיני VACTERL מתייחסים באופן ספציפי לחריגות במבנים שמקורם במזודרם () העוברי.

== סימנים וסימפטומים ==
התכונות הבאות נצפו עם שיוך VACTERL:<ref></ref><ref name="Shaw"></ref>
* V – אנומליות בחוליות – Vertebral anomalies
* A – איטמות פי הטבעת – Anorectal malformations
* C – אנומליות קרדיו-וסקולריות – Cardiovascular anomalies
* T – פיסטולה טרכאוסופאגאלית – Tracheoesophageal fistula
* E – אטרזיה של הוושט – Esophageal atresia
* R – חריגות בכליות או בעצם החישור – Renal (Kidney)
* L – פגמים בגפיים – Limb defects

VACTERL מוגדר בדרך כלל על ידי נוכחותם של לפחות שלושה מהמומים המולדים לעיל.<ref name="pmid8826430"></ref><ref name="pmid21846383"></ref>

=== עמוד השדרה ===
אנומליות בחוליות, או פגמים בעמוד השדרה, מורכבים בדרך כלל מחוליות קטנות (היפופלסטיות) או חוליות חצי שבהן נוצר רק מחצית אחת של העצם. לכ-80 אחוז מהחולים ב-VACTERL יהיו אנומליות בחוליות.<ref></ref> הדבר גורם לקשיים בשלב מוקדם של החיים אלה גורמים לקשיים, ונוכחותם של פגמים אלה בצילום חזה עשויה להתריע בפני הרופא על פגמים אחרים הקשורים ל-VACTERL. מאוחר יותר בחיים הפרעות אלו בעמוד השדרה עלולות להתפתח לעקמת, או עקמומיות של עמוד השדרה.

=== פגמים אנאליים ===
איטמות פי הטבעת או פי הטבעת שאין בו נקב, מופיעה בכ-55 עד 90 אחוז מהחולים עם VACTERL. אנומליות אלו מתגלות בדרך כלל בלידה.<ref name="Solomon 2011"></ref> לעיתים קרובות הדבר מחייב ניתוח בתקופה הראשונה של החיים. לפעמים ידרשו מספר ניתוחים לתינורת, לצורך שחזור מלא של המעי והתעלה האנאלית.

=== מומים בלב ===
עד 75 אחוז מהחולים עם VACTERL דווחו על מחלת לב מולדת. מומי הלב הנפוצים ביותר שנראו ב-VACTERL הם פגם במחיצת חדרי הלב (VSD), מומים במחיצת פרוזדורים וטטרלוגיה על שם פאלוט. פגמים פחות נפוצים הם Persistent truncus arteriosus ו היפוך יציאת כלי הדם הגדולים של הלב.

=== קנה הנשימה והוושט ===
אטרזיה של הוושט (Oesophageal atresia) עם פיסטולה טרכאוסופאגאלית (tracheoesophageal fistula) מופיעה בכ-70 אחוז מהחולים ב-VACTERL, אם כי זה יכול להופיע לעיתים קרובות כפגם מבודד. 15 עד 33 אחוז מהלוקים בקני המשימה והוושט עשויים לסבול גם ממחלת לב מולדת. לתינוקות אלו יש בדרך כלל מומי לב לא פשוטים, כמו פגם במחיצה הבין-חדרית.

=== כליות ===
מומים בכליות נראים בכ-50 אחוז מהחולים עם VACTERL. בנוסף, עד 35 אחוז מהחולים עם VACTERL הם בעלי עורק טבורי יחיד (single umbilical artery; בדרך כלל ישנם שני עורקים ווריד אחד) אשר לרוב קשור לבעיות אורולוגיות נוספות. הפרעות בכליות אצל חולי VACTERL יכולות להיות חמורות, עם דפורמציה של אחת הכליות או שתיהן (incomplete formation of one or both kidneys) או הפרעות אורולוגיות כגון חסימת יציאת שתן מהכליות או ריפלוקס (חזרה) של שתן לתוך הכליות משלפוחית השתן. בעיות אלו עלולות לגרום לאי-ספיקת כליות בשלב מוקדם בחיים, והן עשויות לחייב השתלת כליה. עם זאת, חלק מתופעות אלה ניתנות לתיקון בניתוח לפני שייגרם נזק כלשהו.

=== גפיים ===
פגמים בגפיים מתרחשים אצל עד 70 אחוז מהתינוקות עם VACTERL וכוללים מחסור באגודל (hypoplastic thumb), חלקי גפיים נוספים (פולידקטיליה), חלקי גפיים מחוברים (סינדקטיליה) ומומים באמה כגון אפלאסיה רדיאלית (radial aplasia). תינוקות עם מומים בגפיים משני הצדדים נוטים לסבול מפגמים בכליות או אורולוגיים משני הצדדים, בעוד שתינוקות עם מומים בגפיים רק בצד אחד של הגוף נוטים לסבול מבעיות כליות באותו צד.

=== הרחבה ===
תכונות משניות לרכיבי VACTERL שכיחות מספיק כדי להיחשב כהרחבה של VACTERL. אלה כוללים: עורק טבורי בודד (single umbilical artery), איברי מין לא מובהקים, פגמים בדופן הבטן (abdominal wall defects), בקע סרעפתי (diaphragmatic hernia), דיסמורפיה במעיים ובדרכי הנשימה, וליקויי רצף כמיעוט מי שפיר. oligohydramnios<ref name="pmid6835768"></ref> גם מומים לבביים נכללים בקטגוריה זו.<ref name="pmid8826430" />

=== גדילה ===
תינוקות רבים עם VACTERL נולדים קטנים ומתקשים בעלייה במשקל. אחרים עם חלק קטן מהרכיבים, לעומת זאת, לעומת זאת, עשויים להתפתח באופן תקין עם אינטליגנציה תקינה.

== פתולוגיה ==
חולים עם תפקוד לא תקין של הלב והכליות עלולים להיות בסיכון גבוה יותר לתסמונת המוליטית-אורמית.

== אבחון ==
=== אבחנה מבדלת ===
* תסמונת באלר-ג'רולד
* תסמונת CHARGE<ref name="pmid21846383" />
* תסמונת קוררינו<ref name="pmid21846383" />
* תסמונת דיג'ורג'<ref name="pmid21846383" />
* אנמיה של פנקוני<ref name="pmid21846383" />
* תסמונת פיינגולד<ref name="pmid21846383" />
* תסמונת פרינס<ref name="pmid21846383" />
* שיוך MURCS<ref name="pmid21846383" />
* תסמונת Oculo-auriculo-vertebral<ref name="pmid21846383" />
* תסמונת Opitz G/BBB<ref name="pmid21846383" />
* תסמונת הולט-אורם<ref name="pmid21846383" />
* תסמונת פליסטר-הול<ref name="pmid21846383" />
* תסמונת טאון-ברוקס<ref name="pmid21846383" />
* VACTERL עם הידרוצפלוס<ref name="pmid21846383" /><ref name="pmid8172244"></ref>

== אפידמיולוגיה ==
השכיחות של VACTERL מוערכת בכ-1 ל-10,000 עד 1 ל-40,000 תינוקות שנולדו בחיים.

== היסטוריה ==
ראשי התיבות הראשוניים VATER תוארו לראשונה על ידי לינדה קואן, רופאה בחדר מיון, ודייוויד סמית', שנחשב לאבי ענף הטרטולוגיה ב-1972, כדי להגדיר התרחשות משולבת לא אקראית של הפגמים הרשומים. שנים מאוחר יותר, מחקר גילה כי הפרעות לב וכליות היו שכיחות גם הן בקשר, וראשי התיבות שונו ל-VACTERL.<ref name="pmid23842449"></ref> לא זוהתה סיבה אחת המקשרת את כל התנאים הללו יחד. לכן, VACTERL הוא למעשה צירוף תסמינים ולא "תסמונת". עם זאת, באופן שאינו אקדמי יש המכנים אותה כתסמונת.

== קישורים חיצוניים ==

* [https://www.simchalayeled.org.il/document/51,95,72.aspx על התסמונת, באתר "שמחה לילד"]
* [https://www.cincinnatichildrens.org/health/v/vacterl על התסמונת באתר "עמותת ילדי סינסינטי"] 

== הערות שוליים ==

קטגוריה:מומים מולדים ומחלות כרומוזומליות
קטגוריה:מחלות נדירות